**ŠTATÚT RADY ŠKOLY pri Materskej škole Piesočná ulica 2, Bratislava**

V súlade so zákonom SNR č. 596/2003 Zb. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade s ustanovením § 9 ods.1 vyhlášky Ministerstva školstva SR č.291/2004 Z.z. ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení vyhlášky č. 230/2009 Z.z., sa vydáva tento štatút Rady školy (RŠ) pri Materskej škole Piesočná 2, 821 04 Bratislava.

**Článok 1.**

**Základné ustanovenia**

1. Rada materskej školy sa zriaďuje pri Materskej škole Piesočná ul. 2, 821 04 Bratislava a jej elokovaných tried v objekte na Rádiovej a Vietnamskej ulici.
2. Sídlo Rady materskej školy (ďalej len „rada“) je zhodné so sídlom Materskej školy, Piesočná ul. 2, Bratislava (ďalej len „materská škola“).

**Článok 2.**

**Pôsobnosť a poslanie RŠ**

1. RŠ je ustanovená podľa zákona SNR č. 596/2003 Zb. o štátnej správe v školstve a školskej samospráve s pôsobnosťou na 4 roky.
2. RŠ je iniciatívnym a poradným samosprávnym orgánom, ktorý vyjadruje a presadzuje záujmy školskej správy, rodičov, pedagogických a nepedagogických pracovníkov a jej kompetencií v oblasti vzdelávania a výchovy.
3. RŠ plní poradnú funkciu voči vedúcim zamestnancom MŠ.

**Článok 3.**

**Činnosť RŠ**

1. RŠ sa vyjadruje ku všetkým skutočnostiam, ktoré sa týkajú riadiacej činnosti i fungovania MŠ. Riaditeľka MŠ v súlade s plánom zasadnutí RŠ predkladá na jej jednotlivé zasadnutia príslušné materiály spravidla v písomnej forme a v požadovanom množstve.
2. Štatutárnym zástupcom RŠ je jej predseda.
3. Rada školy
4. na základe riadneho vykonaného výberového konania kandidátov (RŠ nie je orgánom realizujúcim výberové konanie) navrhuje kandidáta na vymenovanie riaditeľa MŠ,
5. navrhuje alebo sa vyjadruje k návrhu na odvolanie riaditeľa MŠ,
6. vyjadruje sa ku všetkým skutočnostiam, ktoré menia alebo regulujú vzťahy v organizačnej a vzdelávacej štruktúre školstva a jej kompetencií.
7. RŠ materiálne zabezpečuje svoju činnosť z prostriedkov rozpočtu MŠ, ktoré sa vyčlenia na základe osobitného predpisu.

**Článok 4.**

**Zloženie Rady školy**

1. Rada školy má 11 členov.
2. RŠ sa skladá z nasledujúcich členov volených tajným hlasovaním, príp. delegovaných:
3. dvoch pedagogických zamestnancov,
4. jedného nepedagogického zamestnanca,
5. štyroch zástupcov rodičov,
6. štyroch delegovaných zástupcov zriaďovateľa,

**Článok 5.**

**Spôsob voľby členov**

1. Voľby sa uskutočňujú tajným hlasovaním na zhromaždeniach všetkých skupín, ktorých zástupcovia a delegáti tvoria RŠ.

Rodičia si volia spomedzi seba jedného zástupcu za každé zariadenie (MŠ Piesočná, ET Rádiová a ET Vietnamská). Štvrtým zástupcom rodičov v RŠ bude rodič s najvyšším počtom hlasov, štvrtým v absolútnom poradí. Potvrdenie jeho zvolenia uskutoční spoločné stretnutie volebných komisií zo všetkých zariadení.

Pedagogickí zamestnanci volia zo všetkých pedagogických zamestnancov dvoch zástupcov, zvolení budú prví dvaja v absolútnom poradí.

Nepedagogickí zamestnanci volia zo všetkých nepedagogických zamestnancov jedného zástupcu, zvolený bude prvý v absolútnom poradí.

1. Členovia RŠ sú volení na štvorročné funkčné obdobie RŠ. Členom RŠ môžu byť len fyzické osoby spôsobilé na právne úkony a bezúhonné.
2. Členstvo RŠ zaniká:
3. uplynutím funkčného obdobia RŠ,
4. dobrovoľným odstúpením,
5. odvolaním v dôsledku právoplatného odsúdenia za úmyselný trestný čin alebo dlhodobým neplanením povinností vyplývajúcich z členstva v RŠ,
6. úmrtím,
7. členstvo končí i ukončením vzťahu (ukončenie pracovnoprávneho vzťahu, ukončenie vzťahu rodič –dieťa -MŠ),
8. odvolaním delegovaného člena.
9. Člen RŠ sa môže uchádzať o opakované zvolenie do RŠ.
10. V prípade zániku členstva pre uplynutím funkčného obdobia RŠ je predseda povinný do 30 dní iniciovať voľbu náhradného člena.

**Článok 6.**

**Rokovací poriadok Rady školy**

1. Novozvolená RŠ na svojom prvom zasadnutí zvolí zo svojich členov predsedu a podpredsedu.
2. Predsedu a podpredsedu RŠ volia a odvolávajú členovia RŠ nadpolovičnou väčšinou hlasov všetkých členov RŠ. Podpredseda zastupuje predsedu počas jeho neprítomnosti na základe jeho poverenia.
3. Predsedu a podpredsedu môže RŠ odvolať ak:
4. bol právoplatne odsúdený za trestný čin,
5. sám o to požiadal RŠ,
6. koná v rozpore s ustanoveniami zákona alebo štatútom RŠ,
7. nie je schopný zo zdravotných dôvodov vykonávať túto funkciu dlhšie ako 6 po sebe nasledujúcich mesiacov v kalendárnom roku.
8. RŠ je uznášania schopná, ak je na jej zasadnutí prítomná nadpolovičná väčšina (6 členov).
9. Na platné uznesenie rady je potrebný nadpolovičný počet hlasov členov RŠ (6 členov).
10. RŠ sa schádza podľa potreby, najmenej však 4 krát do roka na riadnom zasadnutí, alebo ak o to požiadajú najmenej 2 členovia RŠ, alebo riaditeľ školy, do 15 dní od doručenia takejto žiadosti.

Zasadnutie RŠ predkladá jej predseda najneskôr do 15. apríla nasledujúceho kalendárneho roka.

1. Výročnú správu RŠ predkladá jej predseda najneskôr do 15. apríla nasledujúceho kalendárneho roka.
2. Predseda RŠ informuje riaditeľa MŠ o pláne zasadnutí a výsledkoch zasadnutí písomnou formou.
3. Členovia RŠ môžu odsúhlasiť nadpolovičnou väčšinou prítomných členov RŠ prítomnosť zamestnanca MŠ, zástupcu zriaďovateľa resp. rodiča dieťaťa z MŠ na zasadnutí. Členovia RŠ môžu odsúhlasiť aj možnosť jeho vystúpenia pred RŠ.
4. Zápisnice z RŠ a dokumenty predkladané RŠ sú verejné. Pokiaľ obsahuje zápisnica alebo dokumenty osobné údaje, budú tieto pri zverejnení z anonymizované.

**Článok 7.**

**Práva a povinnosti člena Rady školy**

1. Má právo:
2. voliť a byť volený,
3. navrhovať kandidátov na funkciu predsedu RŠ,
4. byť informovaný o všetkých skutočnostiach, ktoré sú predmetom rokovania RŠ a slobodne sa k nim vyjadrovať,
5. hlasovať ku všetkým uzneseniam RŠ,
6. predkladať na jednanie RŠ vlastné námety a materiály.
7. Je povinný:
8. zúčastňovať sa zasadnutí RŠ. Neúčasť na troch po sebe idúcich zasadnutiach sa môže hodnotiť ako nezáujem o prácu v RŠ a neplnenie povinností člena rady podľa jej štatútu,
9. zabezpečiť ochranu údajov chránených všeobecne záväznými právnymi normami alebo po prijatí takéhoto uznesenia radou.

**Článok 8.**

**Práva a povinnosti predsedu a podpredsedu RŠ**

1. Predseda RŠ je štatutárnym orgánom, ktorý riadi činnosť rady a koná v jej mene.
2. Predseda zvoláva, pripravuje a riadi zasadnutia RŠ.
3. Predseda RŠ dohliada na plnenie uznesení a informuje RŠ.
4. V prípade, že predseda nemôže vykonávať svoje práva a povinnosti v zmysle tohto štatútu, preberá tieto práva a povinnosti podpredseda.

**Článok 9.**

**Vzťahy RŠ k riaditeľovi školy**

1. Predseda rady školy informuje riaditeľa školy o pláne zasadnutí na príslušný kalendárny rok.
2. Riaditeľ školy v súlade s plánom zasadnutí predkladá rade školy príslušné materiály a to spravidla v písomnej forme.

**Článok 10.**

**Hospodárenie RŠ**

1. RŠ zabezpečuje svoju činnosť z prostriedkov rozpočtu MŠ, ktoré sa vyčlenia na základe osobitného predpisu.
2. RŠ nemá vlastný majetok.
3. RŠ hospodári podľa schváleného rozpočtu.

**Článok 11.**

**Záverečné ustanovenia**

1. Znenie štatútu môže byť upravené, zmenené a doplnené na návrh člena RŠ po schválení nadpolovičnou väčšinou členov RŠ (6 členov).
2. Tento štatút Rady školy pri MŠ Piesočná 2, Bratislava bol prerokovaný a schválený na prvom riadnom zasadnutí RŠ, dňa 28.10. 2015 a toho dňa nadobúda právoplatnosť.

V Bratislave dňa 28.10.2015 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predseda Rady školy

Revidovaný v Bratislave, 1.9.2017